armvectores/hy_wikipedia_2023 huggingface dataset:
Մարգարիտ Սարվարյան

Մարգարիտ Սարվարյան (օրիորդական ազգանունը` Հարությունյան, 1885, Թիֆլիս - 1952, Թեհրան, Իրան), իրանահայ մանկավարժ, կրթադաստիարակչական երախտավոր։


== Կենսագրություն ==
Մարգարիտ Սարվարյանը ծնվել է 1885 թվականին Թիֆլիսում։ Նախնական կրթությունն ստացել է տեղի հայկական, միջնակարգը՝ ռուս-վրացական դպրոցներում։ Ավարտել է Ֆրոբելյան մանկավարժական բարձրագույն դպրոցը։ Ուսմանը զուգահեռ 1901 թվականից Թիֆլիսում ծավալել է ուսուցչական գործունեություն։ 1905 թվականին Թեհրանի «Հայկազյան» դպրոցների տեսչության հրավերով մեկնել է Իրան, որտեղ սկսել է իր մանկավարժական գործունեության հիմնական շրջանը մինչև 1951 թվական։ Դասավանդել է Թեհրանի Դարվազե Ղազվին և Հասանաբադ թաղամասերի հայկական դպրոցներում։ Թեհրանում կրթա-դաստիարակչական գործունեությանը զուգահեռ մասնակցել է դպրոցին կից կազմակերպված Թատերասեր ընկերության բեմադրություններին, որտեղ ծանոթացել է Մկրտիչ Սարվարյանի հետ, և նրանք  ամուսնացել են։
1910 թվականին Թեհրանում հիմնադրել է առաջին հայկական մանկապարտեզը՝ 37 սանով։ Մանկապարտեզն աշխատել է երկու տարի և փակվել է Սարավյանի Թիֆլիս տեղափոխվելու պատճառով։ Վերադառնալով Թեհրան` դասավանդել է «Հայկազյան» դպրոցում։ 1920 թվականին դարձել է Թեհրանի բարեգործական միության մանկապարտեզի տնօրեն։ 1928 թվականին ԹՀԵԴՆԱ (Թեհրանի «Հայկազյան» երկսեռ դպրոցի նախկին աշակերտներ) միության նախաձեռնությամբ նշվել է Սարվարյանի մանկավարժական գործունեության 25-ամյա հոբելյանը։ 1935 թվականին, մանկավարժական աշխատանքին զուգընթաց, սկսել է մանկա-պատանեկան «Նոր հասկեր» երկշաբաթաթերթի հրատարակությունը, որը հրատարակվել է Սարվարյանի և նրա ընտանիքի անդամների ջանքերով։ Սարվարյանը թատրոնում աշխատել է նաև որպես դերասանուհի։
1945 թվականին Սարվարյանը հիմնադրել է Իրանի հայկական մանկապարտեզներից մեկը` «Մանուկների պալատը», որտեղ 1951-1952 թվականներին հաճախել են 700 երեխաներ։
Մարգարիտ Սարվարյանը մահացել է 1952 թվականի հունվարի 27-ին Թեհրանում։


== Երկեր ==
Աղջիկը աշխատանք է փնտրում, Էյզներ, Ն.,  Մարգարիտ Սարվարյան, Թեհրան։ Նոր հասկեր, 1952 թ.:
Արծվիկ։ Պատմվածք, Զարեչնայա, Ս., Մարգարիտ Սարվարյան, Երևան։ Հայպետհրատ, 1944 թ.:
Ռազմական գաղտնիք։ Պատմվածք, Շեյնին, Լև, Մարգարիտ Սարվարյան, Թեհրան, Ալվան, 1952 թ.:
Վայրենին, Վոզնեսենսկի, Ալ., Մարգարիտ Սարվարյան, Թեհրան,  Ալվան, 1951 թ.:


== Ծանոթագրություններ ==
Կրասնոյարսկի թատրոններ

Կրասնոյարսկը Արևելյան Սիբիրի ամենամեծ մշակութային և թատերական կենտրոնն է։
Պրոֆեսիոնալ թատրոնի առաջին ներկայացումը տեղի է ունեցել 19-րդ դարի կեսին Կրասնոյարսկում. 1852 թվականի սեպտեմբերին շրջիկ թատերախմբի կողմից ներկայացվել է Լենսկու «Մեկ ժամ բանտում կամ խումհար` ուրիշի տոնակատարությանը» վոդևիլը։
1878 թվականի մայիսին Թատերական հրապարակում կառուցվել է թատրոնի շենքը։

1897 թվականին Իրինա Ռոզանովայի խումբը ներկայացրել է հանդիսատեսին Ալեքսանդր Դարգոմիժսկուի «Ջրահարսը», Ստանիսլավ Մոնյուշկոյի «Գալկան», Միխայիլ Գլինկայի «Կյանքը հանուն ցարի», Ալեքսեյ Վերստովսկիի «Ասկոլդովի գերեզմանը», Պյոտր Չայկովսկու «Մազեպան», Ռուջերո Լեոնկավալոյի «Պայացները», Շառլ Գունոյի «Ֆաուստը», Քամիլ Սեն-Սանսի «Սամսոն և Դալիլան», Ջուզեպպե Վերդիի «Տրուբադուրը» և մի քանի այլ օպերաներ։
1898 թվականի հոկտեմբերի 14-ի գիշերը թատրոնն այրվել է. կառուցվել է նոր շենք Վոսկրեսենսկայա փողոցում։
1920 թվականին թատրոնը ստացել է նոր անվանում՝ առաջին խորհրդային թատրոնը, որը միավորել է երեք խմբեր՝ դրամատուրգական, օպերային-օպերետային և նվագախումբ։
1924 թվականի վերջերին Պ. Սլովցովի սիրողական թիմի հիմքի վրա ստեղծվել է «Օպերայի աշխատանքային թատերախումբ» անվանումով օպերային խումբը, որի կազմում կար հարյուր մարդ։
1930 թվականին կատարվել է Կրասնոյարսկի երաժշտական կոմեդիայի թատրոնը բացելու առաջին փորձը։ Գոյատևելով 2 թատերաշրջան` 1932 թվականին թատրոնը փակվել է։
1934 թվականին Կրասնոյարսկ երկրամասի թատրոնը ստեղծելուց հետո 1935 թվականից այն կոչվել է Կրասնոյարսկ երկրամասի Ալեքսանդր Պուշկինի անվան դրամատիկական թատրոն։

1939 թվականին բացվել է Կրասնոյարսկ երկրամասի տիկնիկային թատրոնը։
Պատերազմի տարիներին Կրասնոյարսկ երկրամասի Ալեքսանդր Պուշկինի անվան դրամատիկական թատրոնի բեմում աշխատում էին Օդեսայի և Դնեպրոպետրովսկի օպերայի և բալետի թատրոնների թատերախմբերը։

1944 թվականին Սիբիրում տարհանված Համամիութենական համերգային-շրջագայության օպերային անսամբլի բազայի վրա նորից միավորվել է Կրասնոյարսկ երկրամասի երաժշտական կոմեդիայի թատրոնը։ 1950 թվականին թատրոնը փակվել է։
1959 թվականին տեղի է ունեցել թատրոնի Կրասնոյարսկ երկրամասի երաժշտական կոմդեիայի արդեն երրորդ թատրոնի պաշտոնական բացումը։
Կրասնոյարսի օպերայի և բալետի թատրոնը բացվել է 1976 թվականի դեկտեմբերի 30-ին ՌԽՖՍՀի նախարարների խորհրդի որոշման հիման վրա, 1977 թվականի հունվարի 17-ին ՌԽՖՍՀի մշակույթի նախարարության հրամանով։ Թատրոնը պաշտոնապես բացվել է 1978 թվականի օգոստոսի 12-ին։
2008 թվականի հունիսին Կրասնոյարսկ երկրամասի երաժշտական կոմեդիայի պետական թատրոնը վերակազմավորվել է Կրասնոյարսկի երաժշտական թատրոնի։


== Ծանոթագրություններ ==
Չերնիչկի (գյուղ, Կազատինի շրջան)

Չերնիչկի (ուկրաիներեն՝ Чернички), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1750 թվականին։
2001 թվականի տվյալներով Չերնիչկի գյուղում բնակվում էր 145 մարդ։ Բնակավայրը զբաղեցնում է 0,65 կմ² տարածք։ Բնակչության խտությունը կազմում էր 223,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդմոնդ Լեոնովիչ

Էդմոնդ Լեոպոլդի Լեոնովիչ (լեհ.՝  Edmund Leonowicz, 1902, Բաթում, Վրաստան - 1986, Ստեփանավան, Հայկական ԽՍՀ, ԽՍՀՄ), լեհ ճարտարապետ-անտառաբան, Ստեփանավանի դենդրոպարկի հիմնողն ու երկար տարիներ տնօրենը։


== Կենսագրություն ==
Էդմոնդ Լեոպոլդի Լեոնովիչը ծնվել է 1902 թվականին թուրքական Օլթի քաղաքում լեհ կոմս Ստեցևիչ-Լեոնովիչի և ֆրանսուհի մոր ընտանիքում։ Մանկությունն ու երիտասարդ տարիներն անցել են Վրաստանում, որտեղ ռեալական դպրոցն ավարտելուց հետո ընդունվել է Թբիլիսիի ճանապարհների հաղորդակցության ինստիտուտը, ստացել անտառային ինժեների որակավորում։ Ավարտելուց հետո ուղարկվել է Հայաստան աշխատանքի։ 1932 թվականին հաստատվել է Ստեփանավանում և աշխատել դենդրոպարկում։ Աշխատանքային 50 տարիների ընթացքում Գյուլագարակի և Ստեփանավանի միջև ստեղծել է «Սոճուտ» դենդրոպարկը։ Աշխատել է մինչև 1984 թվականը։ Վախճանվել է 1986 թվականին։ Թաղված է դենդրոպարկի տարածքում։


== Պատկերասրահ ==

		


== Ծանոթագրություններ ==
Սերգեյ Օսադչուկ

Սերգեյ Իվանովիչ Օսադչուկ (ռուս.՝ Сергей Иванович Осадчук, հոկտեմբերի 18, 1982(1982-10-18), Ատիրաու, Ղազախական ԽՍՀ, ԽՍՀՄ), ռուս ֆուտբոլիստ, կիսապաշատպան, մարզիչ։


== Կենսագրություն ==
Պսկովի ֆուտբոլի սան է։ 1995 թվականին ծնողների հետ Ղազախստանից տեղափոխվել է Ռուսաստան։ Ֆուտբոլով սկսել է զբաղվել «Իսկրա» (Պսկով) մանկական մարզադպրոցում։ Առաջին մարզիչները եղել են Անդրեյ Անատոլիի Դմիտրիևն ու Անդրեյ Միխայլովիչ Կոլիշևը։ 2001 թվականին «Պսկով-2000»-ի երկրորդ թիմի շնորհիվ հանդես է եկել Սիրողական ֆուտբոլային ակումբների Ռուսաստանի առաջնությունում (Ֆուտբոլի ֆեդերացիաների միջտարածաշրջանային միավորում «Հյուսիս-արևմուտքի» առաջնությունում)։ 2002 թվականին եղել է երկրորդ դիվիզիոնի «Սպարտակ» Լուխովիցայի խաղացող։ 2003 թվականին խաղացել է «Պսկով-2000»-ի հիմնական թիմում։ Հետագայում հանդես է եկել հիմնականում երկրորդ դիվիզիոնի թիմերում։ Նոյեմբերից 2013 -2014 թվականի հուլիսին տեղափոխվել  է«Տոսնո» ակումբ, սակայն Լենինգրադի թիմում չի անցկացրել ոչ մի հանդիպում, այն ժամանակ, երբ «Տոսնոն» դարձել է երկրորդ դիվիզիոնի «արևմուտք» տարածաշրջանի հաղթող, ֆուտբոլիստը վարձավճարով տեղափոխվել է «Պսկով-747»։ Առաջին դիվիզիոնում հանդես է եկել Նիժնի Նովգորոդի «Վոլգա» և «Ուֆա» ֆուտբոլային ակումբներում։ «Լուխովիցի», Նովոռոսիյսկի «Չեռնոմորեցի» և Նիժնի Նովգորոդի «Վոլգայի» կազմում մասնակցել է Ռուսաստանի գավաթի խաղարկության 1/16 եզրափակիչի՝ «Ռուբինի», «Սատուրնի» և «Ամկարի» դեմ հանդիպումներին։ Մասնակցել է Ռուսաստանի առաջնության և գավաթի խաղարկության ավելի քան 350 հանդիպման։
2016 թվականին եղել է Վելիկոլուսկի «Լուկի-Էներգիա» ակումբի գլխավոր մարզիչը։ 2018 թվականի ապրիլին ստացել է «UEFA Licence» B կարգի մարզչի արտոնագիր։


== Ձեռքբերումմներ ==
Երկրորդ դիվիզիոնի հաղթող (3) - 2004, 2008 (երկու անգամն էլ՝ «Ուվալ Պովոլժե» տարածաշրջանում), 2010 («Հարավ» տարածաշրջան)
ՊՖԼ գավաթի դափնեկիր (2) - 2008, 2010
Երկրորդ դիվիզիոնի արծաթե մեդալակիր - 2011/12 («Ուրալ Պովոլժե» տարածաշրջան)
Երկրորդ դիվիզիոնի բրոնզե մեդալակիր - 2012/13 («Արևմուտք» տարածաշրջան)
Սիրողական ֆուտբոլային ակումբների Ռուսաստանի առաջնության բրոնզե մեդալակիր - 2001 («Հյուսիս-արևմուտք» տարածաշրջան)


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Футболисты и тренеры псковского футбола — Сергей Осадчук
(9777) Էնթերփրայզ

(9777) Էնթերփրայզ (անգլ.՝ Enterprise), աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,39676 ա. մ., առավելագույնը մոտենում է 1,8375 ա. մ. հեռավորության վրա և հեռանում 2,956 ա. մ.։ Արեգակի շուրջ մեկ ամբողջական պտույտ է կատարում 1355,3 երկրային օրվա ընթացքում, իր ուղեծրով շարժվելով միջինում 0,265624 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9777) Էնթերփրայզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տատյանա Բակալչուկ

Տատյանա Վլադիմիրովնա Բակալչուկ (ռուս.՝ Татья́на Влади́мировна Бакальчу́к, հոկտեմբերի 16, 1975(1975-10-16), Մոսկվայի մարզ, ՌԽՖՍՀ, ԽՍՀՄ), ռուս գործարար, «Wildberries» ընկերության հիմնադիր և գլխավոր տնօրեն, հագուստի, կոշիկի, տան համար նախատեսված ապրանքների և այլ ապրանքների ռուսաստանյան միջազգային ինտերնետ-խանութի հիմնադիր։ «Ֆորբս» ամսագրի տվյալներով՝ Տատյանա Բակալչուկը դարձել է Ռուսաստանում երկրորդ կին միլիարդատերը՝ Ելենա Բատուրինից հետո։


== Կենսագրություն ==
Տատյանա Բակալչուկը ծնվել է 1975 թվականի հոկտեմբերի 16-ին Մոսկվայի մարզում։ Ազգությամբ կորեուհի է։
Ավարտել է Մոսկվայի մարզի գազամուղային միջնակարգ դպրոցը, որտեղ սովորել է 1981 թվականից 1992 թվականներին։ Սովորել է Մոսկվայի պետական մարզային սոցիալ-հումանիտար ինստիտուտում, ստացել է անգլերենի ուսուցչի դիպլոմ։ Աշխատել է որպես դաստիարակ։
Ամուսնացած է։ 2004 թվականին Տատյանան ունեցավ իր առաջին երեխային։ Դրանից անմիջապես հետո Տատյանան սեփական բիզնես սկսելու գաղափար ունեցավ։ Սեփական գործի ուղղություն են դարձել հագուստն ու կոշիկները։ Տատյանան հաճախորդներին առաջարկել է արտադրանք, որը պարունակում է Գերմանիայից «Otto» և «Quelle» հայտնի կատալոգները։


== Բիզնես ==
Փոստով ստացված ապրանքների համար առաջին պահեստը դարձել է սկսնակ գործարարուհու բնակարանը։  Տատյանայի առաջարկը շուկայում պահանջված էր, ուստի շուտով, բառացիորեն մեկ տարի անց, անհրաժեշտ էին և տարածքներ, և վարձու անձնակազմ։
2004 թվականին Տատյանան ամուսնու հետ հիմնադրել է «Wildberries» ՍՊԸ-ն (Վայլդբերրիզ)։
Ներկայումս Տատյանա Բակալչուկը ամուսնու հետ կառավարում է հայրենական խոշորագույն օնլայն խանութներից մեկը, հանդիսանալով նրա գլխավոր տնօրենը։
Բիզնեսի ուղղությունը մնացել է գրեթե նույնը` հագուստի, կոշիկի և տարբեր աքսեսուարների վաճառք։
Ընկերության գլխավոր գրասենյակը գտնվում է Մոսկվայի մոտ գտնվող Միլկովո գյուղում՝ Մոսկվայի օղակաձև ավտոմոբիլային ճանապարհից 20 կմ հեռավորության վրա:։
2016 թվականի արդյունքներով Ֆորբս-ի ցուցակի առաջին եռյակում էր ռուս կին ձեռներեցների շրջանում՝ զիջելով միայն Ելենա Բատուրինային և Ելենա Ռիբոլովլևային։
Նրա ստեղծած «Wildberries» ընկերությունը վստահորեն առաջատար է հայրենական ռեթեյլեր ֆիրմաների շարքում։
2018 թվականի Ֆորբսի արդյունքներով Տատյանա Բակալչուկը դարձել է Ռուսաստանում երկրորդ կին միլիարդատերը Ելենա Բատուրինայից հետո։


== Անձնական կյանք ==
Ամուսնացած է Վլադիսլավ Բակալչուկի հետ։ Ամուսինը ռադիոֆիզիկ է։
Ենթադրվում է, որ ընկերության ներսում նրանց միջև գոյություն ունի պարտականությունների բաժանում։ Տատյանայի գործունեության ոլորտներն են խանութի ապրանքային շարքը, սոցիալական ցանցերը, ընկերության ներսում հարաբերությունների սպեկտրը, աշխատակիցների հետ փոխգործակցությունը։ Ամուսինը զբաղվում է վաճառքի, մարքեթինգի և գնումների հարցերով։
Հայտնի է, որ այսօր զույգը երեք երեխա է դաստիարակում։ Մնացած դեպքերում Բակալչուկները մամուլի և հանրության համար փակ են մնում։


== Ծանոթագրություններ ==
Սկոտ շրջան (այլ կիրառումներ)

Սկոտ շրջան, կարող է վերաբերել՝

Սկոտ շրջան - ԱՄՆ Այովա նահանգի 99 վարչական միավորներից մեկը
Սկոտ շրջան - ԱՄՆ Թենեսի նահանգի 95 վարչական միավորներից մեկը
Սկոտ շրջան - ԱՄՆ Իլինոյս նահանգի 102 վարչական միավորներից մեկը
Սկոտ շրջան - ԱՄՆ Ինդիանա նահանգի 92 վարչական միավորներից մեկը
Սկոտ շրջան - ԱՄՆ Կանզաս նահանգի 105 վարչական միավորներից մեկը
Սկոտ շրջան - ԱՄՆ Կենտուկի նահանգի 105 վարչական միավորներից մեկը
Սկոտ շրջան - ԱՄՆ Մինեսոտա նահանգի 87 վարչական միավորներից մեկը
Սկոտ շրջան - ԱՄՆ Միսսիսիպի նահանգի 82 վարչական միավորներից մեկը
Սկոտ շրջան - ԱՄՆ Միսսուրի նահանգի 114 վարչական միավորներից մեկը
Ազատ (լեռնաբազուկ)

Անվան այլ կիրառումների համար տե՛ս՝ Ազատ (այլ կիրառումներ)Ազատ , լեռնաբազուկ Հայկական լեռնաշխարհում, Գեղամա լեռնաշղթայի հարավարևմտյան կողմում։


== Ծանոթագրություններ ==
Կարմիր բերդ

Անվան այլ կիրառումների համար տե՛ս՝ Կարմիր բերդ (այլ կիրառումներ)Կարմիր բերդ, Թազաքենդ, հնավայր Երևանից հյուսիս, Հրազդան գետի աջ ափին, Զովունի գյուղի մոտ։
Հայտնի է վաղ երկաթի դարաշրջանի ամրոցով (պահպանվել է մինչև վաղ միջնադար), միջին բրոնզի և վաղ երկաթի դարաշրջանների խոշոր դամբարանադաշտով։ 1896 թվականին Կարմիր բերդում առաջին անգամ պեղումներ է կատարել գնդապետ Պ. Չարկովսկին, որը պեղված նյութերը հանձնել է Կովկասյան թանգարանին (այժմ՝ Վրաստանի պետական թանգարան)։ Այնուհետև, 1903 թվականին, Մ. Զաքարյանցը Մոսկովյան հնագիտական ընկերության անդամ, արքեպիսկոպոս Մեսրոպ Սմբատյանցի հանձնարարությամբ, առանց կարգ ու կանոնի, բացել է 17 դամբարան, կազմել կցկտուր ու թերի հաշվետվություն և միայն որոշ նյութեր հանձնելով Մոսկովյան հնագիտական ընկերությանը՝ մնացածը վաճառել է Հնագիտական հանձնաժողովին։
1909 թվականին Է. Ռեսլերը շարունակելով պեղումները՝ բացել է ևս 28 դամբարան։ Սովետական իշխանության օրոք Կարմիր բերդում պեղումներ են կատարել Բորիս Պիոտրովսկին (1934), Համլետ Մարտիրոսյանը (1962) և Աշոտ Եսայանը (1965-1967)։ Բացվել են երկու տիպի՝ հիմնահողային, տուֆե խոշոր սալերով ծածկված և կողքերից ու վերևից սալերով ծածկված դամբարաններ։ Հայտնաբերվել են մ.թ.ա. II հազարամյակի 1-ին կեսի (միջին բրոնզի դարաշրջան) կարմիր փայլեցված մակերևույթի վրա սև եռանկյունի, ցանցկեն, շախմատաձև, ալիքավոր նախշերով, անկանթ, մ. թ. ա. II հազարամյակի 2-րդ կեսի (ուշ բրոնզի դարաշրջան) սև փայլեցված՝ փայլանախշով կամ խորադիր նախշերով խեցեղեն, ուշ բրոնզի և վաղ երկաթի դարերի բրոնզե և երկաթե զենքեր, պերճանքի առարկաներ և այլ իրեր, որոնց մեջ հատկապես արժեքավոր են նախշավոր խեցեղենի նմուշներ 12 բրոնզե գոտիները։

Կարմիր բերդից հայտնաբերված նյութերի վերաբերյալ փաստաթղթերը պահվում են ԽՍՀՄ ԳԱ հնագիտության ինստիտուտի արխիվում, իսկ նյութերը՝ Մոսկվայի պատմության, Վրաստանի պետական թանգարաններում և ԽՍՀՄ ԳԱ մարդաբանության և ազգագրության ինստիտուտներում (Լենինգրադ)։
Թուղթ առ Եփեսացիս

Թուղթ եփեսացիներին (Եփեսոսի համայնքին), Պողոս առաքյալի նամակներից մեկը։ Կազմում է Աստվածաշունչ մատյանի Նոր Կտակարանի կանոնի մաս։ Ինչպես և փիլիպպեցիներին, Փիլիմոնին, կողոսացիներին ուղղված թղթերը՝ գրվել է բանտում, ուստի դասվում է «կապանքների» նամակների շարքը։ Գրվածքի առաջին՝ վարդապետական մասում արծարծված է գլխավոր թեման։ Դա Աստծո փրկագործության իրականացումն է աշխարհում՝ եկեղեցու հիմնադրմամբ։ Երբեմնի երկու թշնամիները՝ հեթանոսներն ու հրեաները, եկեղեցում միավորվում են։ Քրիստոսը սպանեց այդ թշնամությունը, որպեսզի «... խաղաղություն հաստատի ու իր խաչով հաշտեցնի երկուսին մեկ մարմնի մեջ Աստծո հետ» (2.16)։ Իսկ Սուրբ Հոգին առաջնորդում է եկեղեցուն, որը Քրիստոսի մարմինն է։ Երկրորդ՝ գործնական մասում, որը հենվում է արծարծված վարդապետության վրա, խոսվում է ամուսինների, զավակների և այլնի մասին։ Առաքյալը հորդորում է հավատացյալներին հագնել «Աստծո սպառազինությունը, որպեսզի կարողանաք ընդդիմանալ Սատանայի հնարքներին» (6.11)։


== Արտաքին հղումներ ==
Պողոս առաքյալի Եփեսացիներին ուղղված նամակը արևելահայերեն թարգմանությամբ
Զբոսաշրջությունը Նիդերլանդներում

Զբոսաշրջությունը Նիդերլանդներում համարվում է կարևոր տնտեսական ոլորտ։ Մոտավորապես 10 միլիոն օտարերկրացիներ ամեն տարի այցելում են Նիդերլանդներ ՝ հիմնականում Գերմանիայից, Մեծ Բրիտանիայից, Ամերիակայի Միացյալ Նահանգներից և Բելգիայից։ Նիդերլանդները Շենգեն գոտու մաս է կազմում։

Զբոսաշրջիկներին գրավում է մայրաքաղաք Ամստերդամը, որտեղ կան ոչ միայն հարուստ մշակութային և պատմական հուշարձաններ (Վան Գոգի թանգարան, Նիդերլանդների պետական ​​թանգարան, Ռեմբրանդտի տուն-թանգարան և Աննա Ֆրանկի տունը), այլ նաև այնպիսի վայրեր, ինչպիսիք են Դե Վալլենը (կարմիր լապտերների թաղամաս) և տարբեր սրճարանները, որտեղ ազատ վաճառվում է կանեփ և այլ թույլ թմրանյութեր, որոնք արգելված են եվրոպական այլ երկրներում։
Հաագան՝ միապետի և կառավարության նստավայրը, հայտնի է իր ճարտարապետությամբ և Մադյուրոդամ մանրակերտ քաղաքով։
Ռոտերդամն աշխարհի խոշորագույն նավահանգիստն է՝ հայտնի իր խանութներով և գեղեցիկ տեսարաններով։ Դելֆտը և Ուտրեխտը 17-րդ դարի Նիդերլանդների ամենահարուստ առևտրային քաղաքներից էին։ Հարավում զբոսաշրջիկներին գրավում է ամենահին (հռոմեական) քաղաքներից մեկը` Մաաստրիխտը, հին Վալկենբուրխ ան դե Խեուլը, որը գտնվում է գեղատեսիլ լանդշաֆտի և Բենիլյուքսի ամենամեծ զբոսայգու մոտ ( Էֆտելինգ)։
Հայտնի հոլանդական վարդակակաչներ կան Կյոկենհոֆ այգում, ալրաղացներ՝ Զանսե Սխանսում և Կինդերդեյքում։ Զբոսաշրջիկները այցելում են նաև Վոյլենդի և Մարկենի ավանդական ձկնորսական գյուղերը։ Նիդերլանդներից հայտնի հուշանվերներ են վարդակակաչների կոկոնները, Դելֆտի ճենապակին և կլոմպերը (փայտե կոշիկներ)։


== Ծանոթագրություններ ==


== Արտաքին հղումներ ==
Официальный путеводитель по Голландии Archived 2018-01-14 at the Wayback Machine.(ռուս.)
Туризм в Нидерландах — путеводитель по стране(ռուս.)
Սավվուշկա

Սավվուշկա (ռուս.՝ Саввушка), գյուղ Ռուսաստանի Ալթայի երկրամասի Զմեինոգորսկի շրջանի կազմում։
Բնակչությունը 2013 թվականին գրանցված տվյալներով կազմում էր 1172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիտակածաղիկ

Սպիտակածաղիկ (լատ.՝ Leucanthemum), մարգագետնային երիցուկ, աստղածաղկազգիների (բարդածաղկավորներ) ընտանիքի բազմամյա խոտաբույսերի ցեղ։ Հայտնի է մոտ 25 (այլ տվյալներով՝ 20) տեսակ։


== Ստուգաբանություն ==
Դասի լատիներեն անվանումը ծագել է հին հունարեն՝ λευκός - «սպիտակ» և ἄνθεμον - «ծաղիկ» բառերից։ Իսկ ռուսերեն անվանումը գալիս է «Նիվա» բառից։


== Հայաստանում ==
ՀՀ-ում՝ 1 տեսակ՝

սպիտակածաղիկ խորհրդային (լատ.՝ Լ. vulgare)։


=== Տարածում ===
Հանդիպում է Տավուշի, Լոռու, Արագածոտնի մարզերի միջին լեռնային գոտում։ Աճում է գրեթե ամենուրեք, աղբոտում բանջարանոցները։ Չարորակ մոլախոտ է։


== Կենսաբանական նկարագիր ==
Ցողունը կանգուն է, ճյուղավորվող, բարձրությունը՝ մինչև 1 մ։ Տերևները հակադիր են, ամբողջական կամ խորը կտրտված։ Ծաղկաբույլը զամբյուղ է, որի եզրային ծաղիկները լեզվակավոր են, սպիտակ, իսկ կենտրոնականները՝ խողովակաձև, դեղին։ Ծաղկում է հունիսին։ Պտուղը գլանաձև, հիմքում սեղմված սերմիկ է։ Ծաղիկների եփուկն օգտագործում են որպես միզամուղ։ Մեղրատու է։


== Տեսակներ ==

Որոշ տեսակներ

։ Հիբրիդ

Leucanthemum × superbum ( = L. lacustre × L. maximum) – Shasta daisy


== Ծանոթագրություններ ==


== Արտաքին հղումներ ==
GRIN Species Records of Leucanthemum Archived 2015-09-24 at the Wayback Machine.
Էմմուվեռե

Էմմուվեռե (էստ․՝ Emmuvere), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կախովկա

Կախովկա (ուկրաիներեն՝ Каховка), քաղաք Ուկրաինայի Խերսոնի մարզի Կախովսկի շրջանում, շրջանային ենթակայության քաղաք։ Բնակավայրը նախկինում նաև անվանվել է Իսլամ-Կերմեն։ Հիմնադրվել է 1791 թվականին։
2012 թվականի տվյալներով Կախովկա քաղաքում բնակվում էր 37 357 մարդ։ Բնակավայրը զբաղեցնում է 16,24 կմ²։


== Անվանում ==
Կոչվել է այն կալվածատերերի Կախովսկիներ տոհմանունով, ում պատկանել է այս տեղանքը 18-րդ դարի վերջին և 19-րդ դարի սկզբին։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարաին (Զանգեզուրի գավառ)

Կարաին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 340 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Շիրակի ճկվածք

Շիրակի ճկվածք, երկրակեղևի իջած կամ ճկված միջլեռնային տեղամաս ՀՀ հյուսիս-արևմուտքում։ Լցված է վերին պրոտերոզոյի-ստորին պալեոզոյի խիստ ծալքավորված մետամորֆային թերթաքարերով, կավճի նստվածքային և հրաբխանստվածքային գոյացումներով, պալեոգենի հրաբխածին և նեոգենի նստվածքա-հրաբխածին առաջացումներով։ Այստեղ հանդիպում են կավճի և պալեոգենի հասակի տարբեր ինարուզիաներ։ Ճկվածքի հատակը լցված է վերին պլիոցենի և չորրորդականի հրաբխածին, լճային և լճաալյուվիալ առաջացումներով։ Շիրակի ճկվածքին բնորոշ է ռելիեֆի երեք տիպ՝ Շիրակի կոլտակումնային հարթավայր, Ախուրյանի գետահովիտ և շրջակա լեռնապար։ Շիրակի կուտակումնային հարթավայրը ներկայացնում է հնում ցամաքած լճի հատակը։ Հարթավայրի ամենացածրադիր մասերը հարում են Ախուրյանի գետահովտին։ Գետը հարթավայրը կտրում է միջօրեականի ուղղությամբ և ընդունում Կարս վտակը։
Բուդաղի ձոր

Բուդաղի ձոր, մետաղային հանքավայր Հայաստանի Լոռու մարզում, Փամբակի լեռնաշղթայում։ Ունի բազմամետաղային պաշարներ։


== Ծանոթագրություններ ==
Էմանուել Մուդիայ

Էմանուել Մուդիայ (անգլ.՝ Emmanuel Kabeya Mudiay, մարտի 5, 1996(1996-03-05), Կինշասա, Զաիր), կոնգոյացի պրոֆեսիոնալ բասկետբելիստ, որը հանդես է գալիս Բասկետբոլի ազգային ասոցիացիայի «Նյու Յորք Նիքս» ակումբում։ 2015 թվականի NBA դրաֆթի ժամանակ ընտրվել է 7-րդ համարի ներքո։


== Պրոֆեսիոնալ կարիերա ==


=== Գուանդուն Սաուզերն Թայգըրս ===
2014 թվականի հուլիսի 22-ին Մուդիայը մեկ տարով 1,2 միլիոնանոց պայմանագիր է կնքել չինական «Գուանդուն Սաուզերն Թայգըրս» ակումբի հետ։ Էմանուելը վնասվածք է ստացել և մրցաշրջանի ընթացքում անցկացրել ընդամենը 10 խաղ։ 2015 թվականի մարտի 1-ին վերադարձել և անցկացրել է երկու հանդիպում։


=== Դենվեր Նագեթս ===
2015 թվականի հունիսի 22-ին, NBA դրաֆթի ժամանակ, Էմանուել Մուդիայը ընտրվել է «Դենվեր Նագեթս» ակումբի կողմից։ Մուդիայը մասնակցել է Լաս Վեգասում անցկացվող 2015 թվականի NBA ամառային առաջնությանը, որի արդյունքում ներգրավվել է առաջնության երկրորդ սիմվոլիկ հնգյակի կազմ։ Հուլիսի 31-ին պայմանագիր է կնքել Դենվերի ակումբի հետ։


== Կարիերայի ցուցանիշներ ==


=== NBA ===


==== Ամենամյա մրցաշրջան ====


== Ծանոթագրություններ ==


== Արտաքին հղումներ ==
Էմանուել Մուդիայը draftexpress.com կայքում
Էմանուել Մուդիայը espn.com կայքում
Էմանուել Մուդիայը basketball.realgm.com կայքում
Վեդրին Սեն Լու

Վեդրին Սեն Լու (ֆր.՝ Védrines-Saint-Loup), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 146 մարդ, բնակչության խտությունը` 5.30 մարդ/կմ²։ Բնակավայրը զբաղեցնում է 27.56 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 85 կմ հարավ, Օրիյակ քաղաքից` 70 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 82 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 27։ Ակտիվության ցուցանիշը կազմում է 67,1 %։ 55 աշխատունակ մարդկանցից աշխատել է 51 անձ (26 տղամարդ և 25 կին)։ Գործազուրկ են եղել 4 անձ (3 տղամարդ և 1 կին)։ 27 անաշխատունակներից 1-ը եղել են աշակերտներ կամ ուսանողներ, 19-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սպիտակ (այլ կիրառումներ)

Սպիտակ եզրը կարող է վերաբերել հետևյալ հոդվածներին.

Սպիտակ, գույն
Սպիտակ, քաղաք Լոռու մարզում
Սպիտակ, գետ Լոռու մարզում
Սպիտակ, գետ Լոռու մարզում
Սպիտակ, գետ Վայոց ձորի մարզում
Սպիտակ, լեռ Լոռու մարզում
Սպիտակ, լեռնագագաթ Լոռու մարզում
Արմավաշեն (գետակ)

Անվան այլ կիրառումների համար տե՛ս՝ Արմավաշեն (այլ կիրառումներ)Արմավաշեն, գետակ Ադրբեջանի Նախիջևանի Ինքնավար Հանրապետության Շահբուզի շրջանում, Նախիջևան գետի աջակողմյան վտակը։ Սկիզբ է առնում Վայքի լեռների հարավարևելյան լանջերից 2100 մ բարձրություն ունեցող ձորակներից ու Կուքիի լճակից, հոսում է Առինջ գյուղի միջով։ Ունի 17 կմ երկարություն և Բաբոնք (այժմ Կարաբաբա) գյուղի մոտ միախառնվում է Նախիջևան գետին։


== Ծանոթագրություններ ==
Հիմնական բնազդ (ֆիլմ)

«Հիմնական բնազդ» (անգլ.՝ Basic Instinct), ռեժիսոր Պաուլ Վերհուվենի 1992 թվականի էրոտիկ թրիլերն է՝ Մայքլ Դուգլասի և Շերոն Սթոունի մասնակցությամբ։


== Սյուժե ==
Դետեկտիվ Նիք Քարրենը (Մայքլ Դուգլաս) հետաքննություն է վարում սեքսուալ հողի վրա այլասերված սպանության գործով։ Կասկածները ընկնում են սպանվածի ընկերուհու՝ Քեթրինի (Շերոն Սթոուն) վրա, որը վեպերի հեղինակ է, և իր վերջին գրքում նկարագրել է բացարձակապես միանման հանցագործություն։
Հմայիչ, անհավատալիորեն սեքսուալ գրողը, օժտված է տղամարդկանց մանիպուլացնելու յուրահատուկ ունակությամբ՝ արթնացնելով նրանց մեջ ամենահիմնական բնազդներից մեկը։


== Դերասանական կազմ ==


== Փաստեր ֆիլմի մասին ==

Կինոընկերություններն ի սկզբանե մեծ հետաքրքրություն են ցուցաբերել Էստերհազի սցենարի նկատմամբ և մրցել են այն ձեռք բերելու իրավունքի համար՝ առաջարկելով ավելի ու ավելի մեծ գին։ Արդյունքում իրավունքը 3 միլիոն դոլարով գնել է «Carolco» փոքր ընկերությունը։
2006 թվականին նկարահանվել է «Հիմնական բնազդ 2» ֆիլմը նույնպես Շերոն Սթոունի մասնակցությամբ գլխավոր դերում։ Շարունակությունը ձախողվել է վարձույթում և քննադատները բացասաբար են ընդունել։
Կա փաստագրական ֆիլմ ««Հիմնական բնազդի» ներսում» (անգլ.՝ Inside Basic Instinct), որը պատմում է ֆիլմի նկարահանումների մասին։
Տարիներ անց Վերհովենը խոստովանել է, որ Մայքլ Դուգլասը ֆիլմը բարձրացրել է անհրաժեշտ մակարդակի՝«...Շերոնը փայլում էր այս նկարում, նրա իսկական հայտնագործություն էր։ Ամեն ինչ այդպես էլ եղավ, բայց դա տեղի ունեցավ հենց Մայքլի՝ նրա ուժի, խարիզմայի, նրա առատաձեռնության շնորհիվ։ Նրանց միջև հակակշիռ կար։ Շերոնը հիանալի խաղաց, քանի որ շատ էր հարգում Դուգլասին։ Նույնիսկ, կարելի է ասել, վախենում էր նրանից։ Չէ որ նա մեծ աստղ էր։ Ես անմիջապես հասկացա, որ նրա կողքին կադրում պետք է լինի մարդ, ում նա հարգում է։ Եթե նա չի հարգում գործընկերոջը, ոչինչ չի ստացվի»։

Ֆիլմը մեծ արձագանք է առաջացրել և լավ հավաքներ է ունեցել վարձույթում։ Կինոքննադատները մեծամասամբ լավ են գնահատել ֆիլմը։ Սակայն ԱՄՆ ամենահայտնի կինոքննադատներ Ռոջեր Էբերթն ու Դեյվ Քերը բացասական են արտահայտվել ֆիլմի մասին։


== Ծանոթագրություններ ==
Անդրեևկա (գյուղ, Իզյումի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1774 թվականին։
2001 թվականի տվյալներով Անդրեևկա գյուղում բնակվում էր 50 մարդ։ Բնակավայրը զբաղեցնում է 0,289 կմ² տարածք։ Բնակչության խտությունը կազմում էր 173,01 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլ Պասո շրջան (այլ կիրառումներ)

Էլ Պասո շրջան, կարող է վերաբերել՝

Էլ Պասո շրջան - ԱՄՆ Տեխաս նահանգի 254 վարչական միավորներից մեկը
Էլ Պասո շրջան - ԱՄՆ Կոլորադո նահանգի 64 վարչական միավորներից մեկը
Շեղբի վրայով վազողը

«Շեղբի վրայով վազողը» (անգլ.՝ Blade Runner), 1982 թվականի ամերիկյան գիտաֆանտաստիկ կինոնկար, որի ռեժիսորն է Ռիդլի Սքոթը, դերակատարներն են՝ Հարիսոն Ֆորդը, Ռուտգեր Հաուերը, և Շան Յանգը։
Սցենարը գրել են Համպտոն Ֆանչերը և Դեյվիդ Փիփլզը, և հիմնված է Ֆիլիպ Կինդրեդ Դիքի «Արդյո՞ք անդրոյդները երազում են էլեկտրական ոչխարների մասին» գիտաֆանտաստիկ վեպի վրա։


== Սյուժե ==
Ֆիլմը պատմում է մի դիստոպիական Լոս Անջելեսի մասին՝ 2019 թվականին, որտեղ գենետիկապես ստեղծված էակներ ռեպլիկանտ անունով, որոնք մարդկանցից արտաքինով չեն տարբերվում, օգտագործվում են վտանգավոր կամ ստրկական աշխատանքի համար, Երկրի արտաշխարհ գաղութներում։
Մի ռեպլիկանտների ապստամբությունից հետո, նրանց լինելը Երկրի վրա անօրինական է դառնում, և հատուկ ոստիկանություն է դաստիարակվում, Շեղբի վրայով վազող կամ բլեյդ ռաներ անունով, Երկրի վրա փախած ռեպլիկանտներին հետապնդելու և «պաշտոնաթող» անելու համար։ Պլանը կենտրոնանում է մի խումբ վերջերս փախած և Լոս Անջելեսում թաքնված անասնական և խորամանկ րեպլիկանտների վրա, և Ռիք Դեքարդի (Հարիսոն Ֆորդ) վրա, ով դժկամորեն համաձայնվում է ևս մի աշխատանքի։


== Արձագանքներ ==
Շեղբի վրայով վազողը սկզբում բևեռացրեց քննադատներին՝ ոմանք նրա արագությունը չսիրեցին, երբ ուրիշները վայելեցին նրա թեմատիկ բարդությունը։ Ֆիլմը լավ չաշխատեց հյուսիս ամերիկյան կինոթատրոններում։ Չնայած ֆիլմի դրամարկղային ձախողության, նա վերածվել է պաշտամունքային դասականի։ Բլեյդ Ռաները գովվել է իր արտադրական նախագծի համար, որը պատկերում է մի «հնասազեցված» ապագա։ Դա մնում է նոր-սև ոճի առաջատար օրինակներից։ Բլեյդ Ռաները գրող Ֆիլիպ Կ. Դիքին բերեց Հոլիվուդի ուշադրության, և դրանից հետո իր գործերի վրա հիմնված նաև ուրիշ կինոնկարներ են սարքվել։ Ռիդլի Սկոտի կարծիքով, Բլեյդ Ռաները «երևի» իր ամենալրիվ և ամենաանձնական կինոն է։ 1993 թվականին որոշվեց, որ Բլեյդ Ռաները իբրև «մշակությաին, պատմական, կամ գեղագիտականապես կարևորագույն» կինոնկար պահպանվի ԱՄՆ-ի Ազգային Կինոնկարի Գրանցումում, Համագումարի Գրադարանի կողմից։
2007 թվականին Ամերիկյան կինոակադեմիայի կողմից հրապարակված Ամերիկյան բոլոր ժամանակների 100 լավագույն ֆիլմերի ցանկում ֆիլմը 97-րդն է, իսկ 2002 թ. Ամերիկյան բոլոր ժամանակների 100 լավագույն թրիլեր ֆիլմերի ցանկում 74-րդը։


== Ցուցադրություն ==
Կինոնկարի յոթը տարբերակ են ցույց տրվել՝ տարբեր շուկաներում, և ֆիլմի գործադիրների կողմից վիճելի փոփոխությունների արդյունքով։ Ռեժիսորի Կտրվածք տարբերակ շուկա եկավ 1992 թվականին, որոշ ցուցադրությունների ուժեղ պատասխանի պատճառով։ Դրա և իր վարձելու բարձր քանակի պատճառով, նա դարձավ առաջին կինոնկարներից, որ DVD-ի վրա լույս տեսավ՝ միջակ տեսական և ձայնային որակով։ 2007 թվականին Warner Bros.-ը որոշ կինոթատրոններում և DVD/HD DVD/Blu-ray շուկա բերեց 25-րդ տարեդարձի առթիվ թվային ձևով վերատիրապետած Սկոտի Վերջնական Կտրվածքը։


== Ծանոթագրություններ ==


== Արտաքին հղումներ ==
Բլեյդ Ռաների պաշտոնական կայքէջ
Բլեյդ Ռաները IMDB-ում
Բլեյդ Ռաները Rotten Tomatoes-ում
Շահ (այլ կիրառումներ)

Շահ, կարող է վերաբերել՝

Շահ - միապետի տիտղոս Մերձավոր և Միջին Արևելքի երկրներում, Հնդկաստանում (Դելիի սուլթանությունում)
Շահ - հասկացություն, որը բնութագրում է այն, ինչ օբյեկտիվորեն ուղղված է սուբյեկտի սոցիալական ինքնահաստատման, պահանջմունքների բավարարման ապահովմանը
Պարարտանյութերի կարտելներ

Մինչև Երկրորդ համաշխարհային պատերազմը պարարտանյութերի համաշխարհային շուկայում առաջատար դեր էին խաղում կալիումի (առաջացել է 1926 թվականին), ազոտի (1928 թվականին), ֆոսֆատի (1933 թվականին) միջազգային կարտելները, որոնք միավորում էին պարարտանյութեր արտահանողներին։ 
1962 թվականին Ցյուրիխում (Շվեյցարիա) ստեղծվեց միջազգային ազոտային կարտել, որը միավորում էր Արևմտյան Եվրոպայի մայրցամաքային երկրների արտադրողներին։ Կարտելի կոորդինացման կենտրոնը «Նիտրեքս» («Nitrex A․ G․») բաժնետիրական ընկերությունն էր, որը հավաքում էր ազոտային պարարտանյութերի մատակարարման բոլոր պատվերները և դրանք բաշխում կարտելի մասնակիցների միջև։ 
Միջազգային կալիումական կարտելի ֆունկցիաներն իրականացնում էին Բեռնի (Շվեյցարիա) միջազգային կալիումական ինստիտուտը, որը ներկայացնում էր հիմնականում արևմտաեվրոպական ընկերությունների շահերը, և ԱՄՆ-ի 2 կազմակերպությունները՝ Ամերիկյան կալիումական ինստիտուտը և կալիումի միջազգային հետազոտությունների ֆոնդը։ Ֆոսֆատների միջազգային կարտելը ետպատերազմյան շրջանում տրոհվեց շարք տարածաշրջանային կարտելների, որոնք իրենց գործունեությունը կոորդինացնում էին համաշխարհային շուկայի մասշտաբով։
Ահմեդ բեկ Աղաև

Ահմեդ բեկ Հասան բեկ օկլի Աղաև (ադրբ.՝ Əhməd bəy Həsən bəy oğlu Ağaoğlu, դեկտեմբեր 1869, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - մայիսի 19, 1939(1939-05-19), Ստամբուլ, Թուրքիա), ադրբեջանցի հասարակական և քաղաքական գործիչ, լրագրող, մանկավարժ, գրող և թուրքագետ։ Նա նաև Ալի բեկ Հուսեյնզադեի հետ «Հայաթ» թերթի խմբագիրն էր։


== Կենսագրություն ==

Ահմեդ բեկ Աղաևը ծնվել է 1865 թվականին Շուշի քաղաքում ՝ արիստոկրատ ընտանիքում։ Ավանդույթի համաձայն, նա ստացել է աստվածաբանական կրթություն, արաբերենի և պարսկերենի իմացություն։ Նախնական կրթությունը ստանում է Շուշիի ճեմարանում։ Ռուսական միջնակարգ կրթություն ստանալուց հետո Թիֆլիսի գիմնազիայում, 1887 թվականին Ահմեդ բեկը ուսումը շարունակել է Սանկտ Պետերբուրգի պոլիտեխնիկական ինստիտուտում։ 1888 թվականին տեղափոխվել է Փարիզ և սովորել է Արեվմտյան լեզուների դպրոցում ՛ Քոլեջ դե Ֆրանս (Սորբոն)։ Միևնույն ժամանակ, նա հոդվածներն էր գրում իսլամական ուսումնասիրությունների և քաղաքական հրապարակումների մեջ։ Աղաևը դարձել է Պարսկաստանի թղթակից ՝ ֆրանսիական հայտնի քաղաքական ամսագրի ՝ «Journal des débats»։
1894 թվականին Ահմեդ Բեկը մասնակցել է Լոնդոնում կայացած IX արևելյան համագումարին, որտեղ վերլուծություն է տալիս Իրանի կրոնական կյանքի մասին։ 1894 թվականին վերադառնալով Ղարաբաղ՝ Ահմեդ բեկ Աղաևը դասավանդել է ֆրանսերեն իրական դպրոցում։ 1897 թվականին Բաքու տեղափոխվելուց հետո նա շարունակել է իր մանկավարժական աշխատանքը և հրատարակել «Կասպյան» թերթը։ 1904 թվականի հունվարից սկսած, Աղաևը դարձել է «Հայաթ» թերթի խմբագիրներից մեկը։ 1905-1907 թվականների Ռուսաստանի հեղափոխության ժամանակ Ահմեդ Բեկը դարձել է սոցիալական շարժման առաջնորդներից մեկը։
1909 թվականին Ահմեդ Բեկը տեղափոխվել է Թուրքիա։ Նրա հոդվածները տպագրվել են «Թյուրք Յուրդի» և «Թարջուման Ի - Հակիկատ» ամսագրերում։ Ահմեդ բեկը ընտրվել է Թուրքիայի Ազգային մեծ ժողովում։ 1930 թվականի օգոստոսի 8-ին Աղաևը ստեղծել է «Ազատ կուսակցությունը», բայց լուծարել է այն նույն տարվա նոյեմբերի 17-ին։


== Արտաքին հղումներ ==
Ահմեդ բեկ Աղաև
Айдын Балаев. Патриарх тюркизма. Ахмед бек Агаоглу (1869-1939). — Баку։ TEAS Press, 2018. — 508 с. — ISBN 978 9952 31 046 7.
Tadeusz Swietochowski, Brian C. Collins. Historical dictionary of Azerbaijan. — USA։ Scarecrow Press, 1999. — С. 12. — 145 с. — ISBN 0810835509.
Сеидзаде Д. Б. Из истории азербайджанской буржуазии в начале XX века. — Баку, 1978


== Ծանոթագրություններ ==


== Արտաքին հղումներ ==
Azərbaycan Fədaisi Əhməd Bəy Ağaoğlu
Агаев Ахмед бек (Ахмед Агаоглу)- журналист, член Парламента АДР
Ахмед бек Агаев – вдохновитель идей азербайджанского патриотизма в начале XX века
«Первый в тюркском мире»: Ахмед бек Агаев
Ахмет Агаоглу - просветитель двух народов
Շահրե Քորդ

Շահրե Քորդ (պարսկերեն՝ شهرکرد), «քաղաքը քրդերի» քաղաքը գտնվում է կենտրոնական Իրանում, վարչական կենտրոնը գտնվում է ենթակա գյուղերում , և Չահարմահալ ու Բախտիարի ենթակա գյուղերում։ Բնակչությունը` 126746 մարդ (2006 թվականի տվյալներով)։ Երկրում գործում են արտադրական, շինարարական, ինչպես նաև նյութերի և հագուստի ձեռնարկություններ։ Կլիման ցուրտ ձմեռներին` չորային է, ամռանը ջերմ։ Ամենաբարձրներից մեկը Իրանի քաղաքներից։ Արվարձանը գտնվում է Շարեկորդ՝ լեռնադահուկային հանգստավայրում։


== Արտաքին հղումներ ==
Официальный сайт правительства Archived 2008-09-16 at the Wayback Machine.


== Ծանոթագրություններ ==
Աձվիսթավի

Աձվիսթավի (վրաց.՝ აძვისთავი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Գորիից հեռու է 20 կմ։


== Ծանոթագրություններ ==
Բրոնի

Բրոնի (իտալերեն՝ Broni), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 9279 մարդ (2004 թվական)։ Խտությունը կազմում է 467 մարդ/կմ²։ Տարածքը 20 կմ² է։ Փոստային ինդեքս՝ 27043։ Հեռախոսային կոդ՝ 0385։
Քաղաքի հովանավոր պաշտպանը Սան Կոնտարդոն է։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Պետերզաուրախ

Պետերզաուրախ (գերմ.՝ Petersaurach), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Գտնվում է Միջին Ֆրանկոնիայի ենթակայության տակ։ Բնակչությունը 4964 մարդ է (ըստ 2010 թվականի դեկտեմբերի 31-ի)։ Տարածքը 41,80 կմ² է։ Պաշտոնական կոդ՝ 09 5 71 190։
Կոմունան ստորաբաժանվում է 16 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Io (ծրագրավորման լեզու)

Io (առաջին տառը՝ լատինատառ մեծատառ «i»), դինամիկ տիպավորմամբ սկրիպտային, օբյեկտային կողմնորոշմամբ ծրագրավորման լեզու։ Մշակվել է Սթիվ Դեկորտի կողմից (Steve Dekorte) 2002 թ․-ին։ Լեզվի իրականացումն առկա է բոլոր հարթակների համար, ազատ է (BSD արտոնագիր) և որպես սկրիպտային նախատեսված է ներկառուցման համար։


== Առանձնահատկությունները ==
փոքրածավալ շարահյուսություն,
կոդում ամեն ինչ օբյեկտ է համարվում,
ամեն ինչ հիմնված է հաղորդագրությունների փոխանակման վրա (նույնիսկ թվաբանական գործողությունները և վերագրումը իրենցից ներկայացնում են օբյեկտին հաղորդագրությունների հաղորդում),
զուգահեռություն, որն հիմնված է ակտորների մոդելների վրա։Ի տարբերություն Perl, PHP, Python և Ruby լեզուների, Io-ում օբյեկտի դաս հասկացողություն գոյություն չունի։ Դրա փոխարեն կիրառվում են նախատիպեր, ինչպես դա արվում է Lua-ում և JavaScript-ում։
Այսպիսով, օբյեկտների օրինակների, դասերի և անվանատարածքների համար Io-ում օգտագործվում են նախատիպերը։ Օպերատորների, մեթոդներին դիմելու, փոփոխականների վերագրման և ստացման համար օգտագործվում են հաղորդագրությունները։


== Օրինակներ ==
Հետևյալ կոդը արտարծում է «Hello world!» արտահայտությունը println-ի միջոցով՝

«Միայնակ» նախագծման կաղապարի իրականացումը՝


== Հղումներ ==
iolanguage.com Archived 2007-04-19 at the Wayback Machine. (անգլ.) - Պաշտոնական կայքը
dekorte.com Archived 2012-11-29 at the Wayback Machine.(անգլ.) - Հեղինակի բլոգը
«Io լեզվով ծրագրավորելու ուղեցույց»։ 2004։ Արխիվացված է օրիգինալից 2004-08-11-ին։ Վերցված է 2012-12-11  «Հայելի»։ Արխիվացված է օրիգինալից 2016 թ․ մարտի 8-ին։ Վերցված է 2012 թ․ դեկտեմբերի 11 
«Io ծրագրավորման լեզուն»։ synrc research center։ Արխիվացված է օրիգինալից 2012 թ․ օգոստոսի 5-ին։ Վերցված է 9 հուլիսի, 2012
Մկրտիչ Հաճյան

Մկրտիչ Շահենի Հաճյան (հունվարի 11, 1915(1915-01-11), Ստամբուլ, Օսմանյան կայսրություն - նոյեմբերի 25, 1985(1985-11-25), Մեխիկո, Մեքսիկայի Միացյալ Նահանգներ), գրող, գյուտարար, երաժշտության քննադատ, նկարիչ։


== Կենսագրություն ==
Ավարտել է Կ. Պոլսի Կեդրոնական վարժարանը (1933) և համալսարանի դեղագործական ֆակուլտետը (1938)։ 1952-1957 թվականներին ապրել է Ֆրանսիայում, ապա հաստատվել Մեխիկոյում։ 1959 թվականին Փարիզում մասնակցել է պետական քննություններին և ստացել երաժշտական քննադատի վկայական։ Մեխիկոյում կազմակերպել է արհեստական մարմարի արտադրություն (նրան պատկանում է քիմիական եղանակով արհեստական մարմար ստանալու գյուտը)։ Գրել է «Կնատյացը» (1949), «Աստղահարը» (1982, Ալեք Մանուկյան մշակութային հիմնադրամի թատերական մրցանակ) պիեսները։


== Ստեղծագործություններ ==
Հաճյանի «Բոցեր» (1973) և «Հողեն երկինք» (1977) ժողողվածուները (երկուսն էլ՝ Ալեք Մանուկյան մշակութային հիմնադրամի գրական մրցանակ) խոհաքնարական բանաստեղծություններ են ամփոփում։ Թարգմանել է Է. Ռոստանի «Սիրանո դը Բերժըրակ» (1949), Կ. Գոլդոնիի «Հյուրանոցի տիրուհին» (1950), Ժ. Անույի «Ռոմեո և Ժանեթ» (1950) պիեսները։


== Ցուցահանդեսներ ==
Նկարչական գործերի (վերացապաշտական) ցուցահանդեսներ է ունեցել Մեխիկոյում, Նյու Յորքում, Բոստոնում և Երևանում (1977, նվիրել է ՀԱՊ-ին)։


== Ծանոթագրություններ ==


== Աղբյուրներ ==
Garo Kurkman, Armenian painters of Ottoman Empire, Volume I, Matusalem Publications, Istanbul, April, 2004.
Ջոնաթան Վուդգեյթ

Ջոնաթան Սայմոն Վուդգեյթ (անգլ.՝ Jonathan Simon Woodgate, հունվարի 22, 1980(1980-01-22), Միդլսբրո, Նորթ Յորքշիր, Անգլիա, Միացյալ Թագավորություն), անգլիացի ֆուտբոլիստ, պաշտպան։ Հանդես է գալիս անգլիական Միդլսբրո ակումբում։


== Ակումբային կարիերա ==
Կարիերան սկսել է անգլիական Լիդսում։ 2003 թվականին տեղափոխվել է Նյուքասլ։ 2014 թվականին ֆուտբոլիստի տեղափոխությունը 14 միլիոն ֆունտ ստերլինգի դիմաց Ռեալ Մադրիդ անակնկալ էր ամբողջ ֆուտբոլային աշխարհի համար։ Վնասվածքի պատճառով նա Ռեալում անկացրեց ընդամենը 9 հանդիպում։ 2006 թվականին վարձավճարով տեղափոխվեց Միդլսբրո։, այնուհետև իրականացվեց տրանսֆերը 7 միլիոն ֆունտ ստերլինգով։ 
2008 թվականին հունվարի 28-ին Վուտգեյթը պայմանագիր ստորագրեց Տոտենհեմի հետ, տրանսֆերը իրականացվեց 7 միլիոն ֆունտ ստերլինգով2011 թվականի հուլիսի 11-ին Սթոք Սիթին պաշտոնապես հայտարարեց, որ Վուտգեյթի հետ կնքել է մեկ տարվա պայմանագիր։


== Ծանոթագրություններ ==


== Արտաքին հղումներ ==
soccerbase.com կայքում(չաշխատող հղում) (անգլ.)
Goal.com կայքում Archived 2008-12-05 at the Wayback Machine. (անգլ.)
FootballTop.ru կայքում (ռուս.)
Պիչա Վոյ Վոժ

Պիչա Վոյ Վոժ (ռուս.՝ Пыча-Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 68 կմ հեռավորության վրա։ Գետի երկարությունը կազմում է 62 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075427
Կոդը ըստ հիդրոլոգիական հետազոտության (ՌԴ) — 103007542
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆանտասմագորիա (մուլտֆիլմ)

«Ֆանտասմագորիա», կարճամետրաժ համր մուլտֆիլմ՝ ստեղծված Էմիլ Կոլի կողմից: Առաջին նկարված մուլտֆիլմն է աշխարհում: Պրեմիերան տեղի է ունեցել Փարիզում 1908 թվականի օգոստոսի 17-ին:


== Սյուժե ==
Ինչ-որ մեկի ձեռքը նկարում է մի մարդուկ, որը կախված էր զուգափայտից: Մարդուկն ընկնում է, և նրա տեղում հայտնվում է մեկ այլ մարդուկ՝ գեր ու գլխարկով: Գլխարկը հանելով և կեղծամը կորցնելով՝ նա նստում է կինոթատրոնի իր տեղում: Նրա դիմաց նստում է հսկայական գլխարկով մի տիկին: Այդ պատճառով մարդուկը ոչինչ չի տեսնում, և նա գլխարկից պոկում է բոլոր փետուրները՝ պարբերաբար վախենալով հանկարծակի հայտնված սարդից: Գլխարկի վրայի փետուրները պոկելուց հետո արդեն ինչ-որ բան երևում է, բայց գլխարկը հանելուց հետո գեր մարդուկը տեսնում է նրա սանրվածքը, որը շատ ավելի մեծ է, քան գլխարկը: Հուսահատությունից նա այրում է տիկնոջ մազերը, բայց գլուխը հանկարծ պայթում է, և մարդուկը դուրս է ցատկում դրանից:
Մարդուկը հայտնվում է ինչ-որ տուփի մեջ, որը լցված է կշռաքարերով, բայց հեշտությամբ բացում է այն՝ կշռաքարերը գցելով գետնին։ Վերցնելով կարթը՝ նա բռնում է մի անցորդի, բայց նա վերածվում է ինչ-որ լպրծուն զանգվածի։ Այդ պահին հայտնվում է հսկա հրացանակիր, որին մարդուկը վառում է մոմով։ Քաղաքում քայլելիս նա կորցնում է գլուխը, և այն գնդակի պես թռվռում է այնքան ժամանակ, մինչև մի մարդ բռնում է նրան։ Այն անմիջապես վերածվում է շշի, և մարդուկը, որի գլուխն արդեն իր տեղում է, անմիջապես հայտնվում է նրա մեջ: Շիշը վերածվում է ծաղկի, այնուհետև փղի կնճիթի: Նկատելով ոստիկանի՝ փիղը վերածվում է տան: Մարդուկը վազում է ներս, բայց չի նկատում, որ ոստիկանը դուռը կողպել է դրսից: Մարդուկը դուրս է ցատկում պատուհանից և «կոտրվում»: Կոլի հանկարծակի հայտնված ձեռք վերանորոգում է մարդուկին, որը ոտքի է կանգնում, նստում ձիու վրա և հրաժեշտ տալով հանդիսատեսին, անցնում է յոթ սարի հետև:


== Մասնակցություն ==
1915 թվական – Գիշերային շոու
1977 թվական – Անիմացիայի միջազգային փառատոն
2003 թվական – Անիմացիայի դար


== Գեղարվեստական առանձնահատկություններ ==
Կինոժապավենի երկարությունը - 36 մետր։
Ձևաչափ - 35 մմ։
Մուլտֆիլմի բնութագրական առանձնահատկությունն այն է, որ սպիտակ գծերով գծված կերպարները տեղաշարժվում են սև ֆոնի վրա: Ըստ որոշ տվյալների՝ դա պայմանավորված է նրանով, որ Կոլը նկարահանված նյութը չի վերածել պոզիտիվի՝ մուլտֆիլմը թողնելով միայն նեգատիվի վրա։ Ըստ մեկ այլ վարկածի՝ սպիտակ ֆոնը կարող էր կուրացնել հանդիսատեսի աչքերը։ Ընդհանուր առմամբ ստեղծվել է շուրջ 700 նկար։
Կոլը մուլտֆիլմի վրա աշխատել է մի քանի ամիս՝ 1908 թվականի փետրվարից մայիս։


== Վերականգնում ==
Մուլտֆիլմի հարուրամյակի առթիվ 2008 թվականին սերբ ռեժիսոր Ռաստկո Չիրիչը Սերբիայի մշակույթի նախարարության աջակցությամբ նկարահանել է «Ֆանտասմագորիա 2008» ֆիլմը։ Մուլտֆիլմի սյուժեն մասամբ կրկնում է Կոլի «Ֆանտասմարոգիայի» սյուժեն, սակայն հիմնական սյուժետային գիծը երկու մարդուկների՝ 1908 թվականի Կոլի և 2008 թվականի ժամանակակից մարդուկների հանդիպումն է։ Մուլտֆիլմը պատրաստված է համակարգչային և նկարված մուլտիպլիկացիայի տեխնոլոգիաներով, ինչպես նաև Կոլի մուլտֆիլմի հատվածներով:


== Ծանոթագրություններ ==


== Արտաքին հղումներ ==
«Ֆանտասմագորիա»(անգլ.) Big Cartoon DataBase կայքում
«Ֆանտասմագորիա»(անգլ.) ֆիլմը Allmovie կայքում:
Քեզ հաղթանակ կնվիրեմ

«Քեզ հաղթանակ կնվիրեմ», պատմաբան, գործարար, ռեժիսոր Արսեն Աղաջանյանի ֆիլմը։
Ֆիլմի ստեղծմանն աջակցել է ՌԴ մշակույթի նախարարությունը և Տարածաշրջանային զարգացման և մրցունակության «Դար»  հիմնադրամը (ՀՀ)։ Ֆիլմի պրեմիերան տեղի է ունեցել Մոսկվայի միջազգային 41-րդ կինոփառատոնի արտամրցութային ծրագրում։


== Սյուժե ==
Ֆիլմը պատմում է Հայրենական մեծ պատերազմի  ժամանակ հայկական գյուղից կամավոր ռազմաճակատ մեկնած 17-ամյա զինվորի մասին, որը սիրահարված է հիվանդանոցի երիտասարդ սանիտարուհուն և ծննդյան օրը նրան խոստանում է՝ «Քեզ հաղթանակ կնվիրեմ»։ Մի ամբողջ կյանք նրանք մնում են իրար սիրահարված՝ կորցնելով միմյանց կապող ուղիները։ Տարիներ անց՝ ողբերգական դեպքից հետո, Մոսկվայում ապրող երիտասարդի կյանքը փոխում է պատահական հայտնաբերված օրագիրը, որը դառնում է միակ ճանապարհը՝ ներքին դատարկությունը լցնելու համար։


== Դերերում ==
Վալերի Բարինով
Մարատ Բաշարով
Ծեր Միշա - Էլգուջա Բուրդուլի
Միշա - Տիգրան Աղաջանյան
Սվետա - Քրիստինա Մուրադյան
Մարինա - Լյուբավա Գրեշնովա
Արմեն - Արթուր Մանուկյան
Ստաս Լեմեշև - Նիկիտա Տարասով
Սոլովով - Սերգեյ Գարմաշ
Սլոբոդա Միչալովիչ
Իրինա Կուպչենկո
Արմեն Մարգարյան
Արման Ղազարյան
Զախարով - Վալերի Բարինով
Գենեչկա- Մարիա Ատլաս


== Նկարահանող խումբ ==
Ռեժիսոր - Արսեն Աղաջանյան
Գծային պրոդյուսեր - Օլեգ Բաբիցկի, Արտեմ Բաղդասարյան, Օլգա Լիֆանովա, Ալեքսեյ Մատրոսով, Արմեն Սիմոնյան, Գուժ Թադևոսյան
Ռեժիսորի օգնական - Անժելիկա Թամարյան
Ֆիլմի մոնտաժող - Սվետոլիկ Զայց
Երաժշտություն - Մարտին Ուլիխանյան
Քասթինգի տնօրեն -  Ալվարդ Ավետիսյան
Ֆիլմում հնչող երգի բառերի հեղինակ - Մարգարիտա Գևորգյան


== Ֆիլմի մասին ==


== Ծանոթագրություններ ==
Ապրեսյան

Ապրեսյան, հայկական ազգանուն։


== Ազգանունը կրողներ ==
Աբել Դավիթի Ապրեսյան (1860-1930-ական թթ.), լրագրող, հրապարակախոս, հրատարակիչ։
Աշոտ Շահենի Ապրեսյան (1964-1993), ազատամարտիկ, Արցախյան ազատամարտի մասնակից։
Դերենիկ Զաքարի Ապրեսյան (1899-1939), խորհրդային կուսակցական և պետական գործիչ։
Զաքար Ապրեսյան (1872-1926), մանկավարժ, թղթակից։
Հակոբ Արսենի Ապրեսյան (1890-1922), գրող, մանկավարժ։
Հրանտ Զաքարի Ապրեսյան (1903-1982), փիլիսոփա, բանասեր, գեղագետ։
Մարգարիտա Հրանտի Ապրեսյան (1960), մանկավարժ, թարգմանիչ։
Միքայել Մարտինի Ապրեսյան (1954-2012), Ղարաբաղյան պատերազմի մասնակից, «Արցախ» գնդի հրամանատար։
Յուրի Դերենիկի Ապրեսյան (1930), լեզվաբան։
Ջումշուդ Ապրեսյան (19-20-րդ դարեր), թղթակից։
Սամվել Ապրեսյան
Սամվել Յուրիի Ապրեսյան (1965-1992), ազատամարտիկ, Արցախյան ազատամարտի մասնակից։
Սամվել Սերգեյի Ապրեսյան (1963-1990), ազատամարտիկ, Արցախյան ազատամարտի մասնակից։
Սարգիս Արշակի Ապրեսյան (1918-199?), դերասան։


== Գրական հերոսներ ==
Ապրեսյան, Մկրտիչ Սարգսյան «Շահմարի առեղծվածը» վիպակի հերոսներից։


== Ծանոթագրություններ ==
Իշհոտոտ

Իշհոտոտ, հավածոր, իշաքոթ, (լատ.՝ Onosma), գաղտրիկազգիների ընտանիքի բազմամյա խոտաբույսերի կամ կիսաթփերի ցեղ։


== Կենսաբանական նկարագիր ==
Ցողունի բարձր, մինչև 40 սմ է։ Տերևները հերթադիր են, ամբողջաեզր, լայնգծաձև կամ գծաթիաձև։ Բույսն ամբողջովին պատված է խոզաններով։ Ծաղկաբույլը խողավակաձև է կամ մականաձև, ծաղիկները՝ սպիտակավուն կամ դեղին։ Ծաղկում է մայիս-հուլիսին։ Պտուղն ընկուզանման է։


== Տեսակներ ==
Հայտնի է մոտ 100, այլ տվյալներով մոտ 145, նրանցից մի քանիսը ։ ՀՀ-ում՝ 8 տեսակ՝ 

իշհոտոտ մանրապտուղ (Օ. microcarpa),
հավածոր մետաքսավուն (Օ. sericea),
իշհոտոտ խոզանավոր (Օ. setosa),
իշհոտոտ մանրածաղիկ (Օ. tenuiflora) և այլն։


== Տարածում ==
Տարածված է գրեթե բոլոր մարզերում։ Աճում է չոր, քարքարոտ, կավոտ լանջերին, գիհու և կաղնու նոսրանտառներում, առվակների ափերին, ճամփեզրերին և այլն։
Իշհոտոտ Գեղարդի (Օ. gehardica), իշհոտոտ Լիպսկու (Օ. lipskyi), իշհոտոտ նրբագեղ (Օ. gracilis) տեսակները հազվագյուտ բնաշխարհիկներ են, հանդիպում են Տավուշի, Կոտայքի, Սյունիքի, Արագածոտնի, Վայոց ձորի մարգերում։


== Ծանոթագրություններ ==
Ռյուտյու

Ռյուտյու (ռուս.՝ Рюттю, ֆիններեն՝ Rytty), գյուղ Ռուսաստանի Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)